Eins og bækur Bergrúnar um þann elsta í bekknum og leynifélaginu er Kennarinn sem hvarf tilvalin lesning fyrir lesendur sem þurfa að æfa sig í lestri en hafa þó náð nokkurri færni . Í Kennaranum sem hvarf kynnumst við Heklu Þöll , ellefu ára , bráðgreindri stelpu sem hefur verið færð upp um bekk í eigin óþökk . En þegar enginn mætir heldur næsta morgun fara tvær grímur að renna á krakkana og þegar þau fá öll sms skilaboð frá einhverjum sem kallar sig Gátumeistarann og segist hafa kennarann þeirra í haldi fyllast þau fyrst skelfingu og svo reiði . Börnin koma úr ólíkum áttum og frá ólíkum heimilisaðstæðum ; foreldrar Heklu sjálfrar eru fráskilin og það sama á við hjá Stefaníu Huld , bekkjarsystur hennar , sem á líka mörg yngri systkini sem hún þarf að passa og það sem verra er , skapbráðan stjúpföður . Auðvitað skiptir öllu máli að börnin leysi gátuna og frelsi kennarann sinn en ekki síður felst lausnin í því að þau uppgötvi þá félaga sem þau eiga hvert í öðru . Segðu að það sé til bók númer tvö !! Gerðu það !!! “ Ég held það séu ekki til betri meðmæli með barnabók og kem hér með áfram frómri ósk lesanda um fleiri bækur . Marianna Clara Lúthersdóttir , ágúst 2019